**DĖL PRITARIMO „ERASMUS+“ PROGRAMOS PROJEKTŲ ĮGYVENDINIMUI**

2021 m. lapkričio 4 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Europos Komisijos 2013 m. gruodžio 11 d. Europos Parlamento ir Tarybos reglamentu (ES)   
Nr. 1288/2013 ir atsižvelgdama į Sąjungos švietimo, mokymo, jaunimo ir sporto programą „Erasmus+“ bei į Pažagienių mokyklos-darželio 2021-09-08 raštą Nr. SD-202 „Dėl pritarimo projekto įtraukimui į vykdomų projektų sąrašą ir lėšų skyrimo“ ir Paįstrio Juozo Zikaro gimnazijos 2021-09-08 raštą Nr. (1.7) SD-123 „Prašymas“,

Savivaldybės taryba nusprendžia:

1. Pritarti šių „Erasmus+“ programos projektų įgyvendinimui:

1.1. Pažagienių mokyklos-darželio „Erasmus+“ KA1 programos projektui Nr. 2021-1-LT01-KA122-SCH-000016074 „Mokytojo lyderystė mokinio sėkmei“;

1.2. Paįstrio Juozo Zikaro gimnazijos „Erasmus+“ KA1 programos projektui Nr. 2021-1-LT01-KA122-SCH-000014924 „Ateities mokslas su IKT“.

2. Užtikrinti įvardytų projektų bendrąjį finansavimą ne mažesnį nei 20 proc. nuo visų tinkamų finansuoti projekto išlaidų.

3. Įsipareigoti padengti Pažagienių mokyklos-darželio bei Paįstrio Juozo Zikaro gimnazijos dalies netinkamas finansuoti, tačiau 1 punkte įvardytiems projektams įgyvendinti būtinas išlaidas ir tinkamas išlaidas, kurių nepadengia projektams skiriamas finansavimas.

Alma Namavičienė

2021-10-14

**PANEVĖŽIO RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PRITARIMO „ERASMUS+“ PROGRAMOS PROJEKTŲ ĮGYVENDINIMUI“ PROJEKTO AIŠKINAMASIS RAŠTAS**

2021 m. spalio 14 d.

Panevėžys

**1. Sprendimo projekto tikslai ir uždaviniai**

Sprendimo projekto tikslas – pritarti programos „Erasmus+“ projektų įgyvendinimui, užtikrinti bendrąjį finansavimą iš 2022 m. savivaldybės biudžeto lėšų, įsipareigoti padengti netinkamas finansuoti, tačiau projektui įgyvendinti būtinas išlaidas ir tinkamas išlaidas, kurių nepadengia projektui skiriamas finansavimas.

Pažagienių mokyklos-darželio „Erasmus+“ KA1 programos projekto „Mokytojo lyderystė mokinio sėkmei“ uždaviniai: įtvirtinti efektyvaus vadovavimo mokinių, darbuotojų grupei metodus bei mokytis asmeninį tobulėjimą pritaikyti mokyklos bendruomenės reikmėms.

Paįstrio Juozo Zikaro gimnazijos „Erasmus+“ KA1 programos projekto „Ateities mokslas su IKT“ uždaviniai: ugdyti mokytojų įgūdžius naudotis skaitmeninio ugdymo priemonėmis, sudaryti turtingą edukacinę aplinką internetinėms pamokoms, naudoti daugiau technologinių priemonių pamokų veikloje, pereiti prie technologinės medžiagos kūrimo virtualioje erdvėje iš mokymo tradiciniu būdu bei gebėti kurti internetines pamokas naudojant kuo įvairesnius žiniatinklio įrankius patraukiant mokinių dėmesį.

**2. Siūlomos teisinio reguliavimo nuostatos**

Priėmusi teikiamo sprendimo projektą Panevėžio rajono savivaldybės taryba įsipareigoja padengti būtinas išlaidas, kurių nepadengia projektams skiriamas finansavimas, t. y. 20 proc. lėšų nuo sumos, skirtos projektams įgyvendinti. Įgyvendinus projektus lėšos grįžta į savivaldybės biudžetą.

**3. Laukiami rezultatai**

Įgyvendinę Pažagienių mokyklos-darželio „Erasmus+“ KA1 programos projekto „Mokytojo lyderystė mokinio sėkmei“ veiklas dalyviai žinos ugdomojo vadovavimo tikslus ir metodiką, gebės ją taikyti praktikoje ugdydami mokinius aptarti savo pasiekimus ir padarytą asmeninę pažangą, tai stiprins mokinių atsakomybę už savo mokymąsi ir motyvaciją prisiimant atsakomybę, keliant tikslus. Mokytojai skatins mokinius mokytis spręsti problemas užuot siūlydami savo instrukcijas. Tikėtina, kad bent 20 proc. padidės darbuotojų aktyvumas dalyvaujant darbo grupėse ir prisiimant atsakomybę už skirtingas veiklas mokykloje. Formalios darbo grupės įgaus bendradarbiaujančių narių komandos statusą. Kursų dalyviai parengs „Europass“, apibūdindami įgytas kompetencijas ir pastiprindami savivertę bei profesinį augimą. Dalyvių parengtas bent vienas projektas mokyklos veiklos tobulinimui rodys, kad uždavinys sėkmingai pasiektas.

Įgyvendinant Paįstrio Juozo Zikaro gimnazijos „Erasmus+“ KA1 programos projekto „Ateities mokslas su IKT“ veiklas mokytojai pagerins žinias bei įgūdžius apie skaitmeninį ugdymą, gebės valdyti nuotolinio mokymo(si) aplinką ir planuoti hibridinių pamokų įgyvendinimą, efektyviau ir saugiau naudojant technologijas pamokos taps patrauklesnės ir padidės mokinių motyvacija, bus užtikrinamas mokymosi virtualiose erdvėse tęstinumas bei bendradarbiaujama ir keičiamasi idėjomis su kolegomis iš kitų Europos šalių.

**4. Lėšų poreikis ir šaltiniai**

Iš savivaldybės biudžeto 2022 m. prašoma skirti 20 proc. nuo projektų įgyvendinimui skirtos dotacijos (iš viso 3 711,00 Eur):

Pažagienių mokyklos-darželio „Erasmus+“ KA1 programos projektui „Mokytojo lyderystė mokinio sėkmei“ – 1 727 Eur (skirta 8 635 Eur dotacija);

Paįstrio Juozo Zikaro gimnazijos „Erasmus+“ KA1 programos projektui „Ateities mokslas su IKT“ – 1 984 Eur (skirta 9 918 Eur dotacija).

**5. Kiti sprendimui priimti reikalingi pagrindimai, skaičiavimai ar paaiškinimai**

Sprendimo projekto antikorupcinis vertinimas nereikalingas.

Vyriausioji specialistė Alma Namavičienė